Continuen els tractaments al Port de Sagunt contra plagues de paneroles i rates en el clavegueram
22 de juny 2020

![](/media/kjxg0po5/61_c_pulverizacionalcantarillado.jpg)  
  
  

La delegació de Sanitat de l'Ajuntament de Sagunt continua amb els tractaments del clavegueram de la ciutat contra plagues de paneroles i rates. Després que la setmana passada els treballs se centraren en els barris més pròxims a la mar en el nucli del Port de Sagunt, durant la setmana del 22 al 28 de juny, seran les següents zones en direcció oest les que seran tractades. Concretament, els treballs d'esta setmana se centraran en les zones pròximes al Casal Jove, al CEIP María Yocasta, a l'IES Maria Moliner, al CEIP Mediterrani, al Barri Obrer o a la Gerència, entre d’altres.

_![](/media/tjxlqdmc/61_c_programacionzona.jpg)  
Imatge del mapa amb quadrant de la zona  
_

Segons expliquen des del departament, els tractaments, que es duran a terme alhora per dos grups dividits en dos zones diferents, seran en onada fins a cobrir la totalitat del municipi. A més, com a novetat, en esta ocasió s'ha introduït [un nou tractament​](/es-es/actualidad/Paginas/Sanidad-aplica-nuevo-tratamiento-insecticida-contra-plagas-alcantarillado.aspx) amb una pintura insecticida que resulta el més efectiu del mercat contra les paneroles.

  

El regidor de Sanitat, Javier Timón, recorda a la ciutadania que, fruit del tractament insecticida i rodenticida que s'intensificarà en la xarxa de clavegueram municipal  durant les pròximes setmanes, «**és possible que la ciutadania perceba de manera puntual albiraments ocasionals d'unes certes plagues a causa de l'ús de potents productes per al control de les paneroles que s'emprarà. És previsible albirar en alguns punts eixides eventuals a la superfície d'estos insectes des del clavegueram**». Esta situació, coneguda com a "efecte desallotjament", no ha de preocupar la ciutadania, tal com assegura el regidor, ja que els exemplars moriran en un curt espai de temps, fruit del tractament, i en cap cas colonitzaran nous llocs, ni s'hi establiran per a continuar el seu cicle de vida.

  

No obstant això, des del departament de Sanitat conviden la ciutadania perquè, en cas de detectar problemes d'una certa magnitud, contacten amb l'Ajuntament per a comunicar qualsevol possible incidència, telefonant al 96 265 58 58 i a alguna de les següents extensions 6847, 6848, 6849 i/o 6850.

*   [](http://www.facebook.com/sharer.php?u=https://aytosagunto.es/va/actualitat/continuen-els-tractaments-al-port-de-sagunt-contra-plagues-de-paneroles-i-rates-en-el-clavegueram/ "Facebook")
*   [](http://twitter.com/share?url=https://aytosagunto.es/va/actualitat/continuen-els-tractaments-al-port-de-sagunt-contra-plagues-de-paneroles-i-rates-en-el-clavegueram/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/continuen-els-tractaments-al-port-de-sagunt-contra-plagues-de-paneroles-i-rates-en-el-clavegueram/ "Linked In")
*   [](mailto:?body=https://aytosagunto.es/va/actualitat/continuen-els-tractaments-al-port-de-sagunt-contra-plagues-de-paneroles-i-rates-en-el-clavegueram/)